[Insert name of recipient and address here (optional)]

Mahal na Magulang / Guardian,

**Impormasyon sa Pagtransisyon sa Paaralan**

Tila malayo pa itong mangyari, ngunit habang ang iyong anak ay papaunlad sa taong ito, ang pagpaplano para sa isang positibong pagsisimula sa paaralan upang suportahan ang pagpapatuloy ng pagkatuto at pag-unlad ng iyong anak ay mahalaga.

Upang gawing mas madali ang pagbabahagihan ng impormasyon sa pagitan mo, mga serbisyo at sa magiging paaralan ng iyong anak, isang *Transition Learning at Development Statement* (Pahayag sa Transisyon*,* isang nakasulat na buod ng pagkatuto at pag-unlad ng iyong anak) ang isusulat tungkol sa iyong anak. Binubuod ng Pahayag sa Transisyon ang mga interes, mga kasanayan at mga abilidad ng iyong anak. Isasama ko rin ang partikular na mga ideya at istratehiya upang ipaalam pa sa magiging paaralan ng iyong anak kung paano natututo ang iyong anak at kung paano matutulungan ng paaralan ang iyong anak na mapalagay sa paaralan.

Ikaw ay iimbitahin upang magdagdag ng iyong mga ideya tungkol sa iyong anak sa isang seksiyon ng Pahayag sa Transisyon. Ang iyong ambag sa Pahayag sa Transisyon ng iyong anak ay lubos na pinapahalagahan at makatutulong sa paaralan upang makilala ka at ang iyong anak.

Mula 2018, ang Pahayag sa Transisyon ng iyong anak ay makukumpleto, ibabahagi at ilalagak gamit ang online tool na naka-host sa *Insight Assessment Platform* *(isang online na platapormang naglalaman ng mga tool/instrumento sa pagtatasa)*. Lahat ng impormasyong naka-host sa *Insight Assessment Platform* ay nakalagak nang ligtas sa loob ng Australya.

Ang *Insight Assessment Platform* ay ginagamit na sa lahat ng paaralan ng pamahalaang Victoria. Pinangangasiwaan nito ang mga rekord ng pagtatasa at nagpapahintulot sa mga paaralan upang lumikha ng isang nagtatagal na rekord ng pagkatuto at pag-unlad ng iyong anak. Ang ilang Katolika at independenteng mga paaralan ay maaari ring makatanggap ng Pahayag sa Transisyon ng iyong anak sa pamamagitan ng *Insight Assessment Platform*, o makatatanggap sila ng isang nakasalalay sa papel o elektronikong kopya mula sa aming serbisyo.

Ang Kagawaran ng Edukasyon at Pagsasanay (ang Kagawaran) ay nangontrata ng ilan sa mga tungkulin nito, sa panlabas na mga tagataguyod ng serbisyo (external service providers). Kapag nangyayari ito, ipinag-uutos ng Kagawaran na magkaroon ng mga hakbang sa pangangalaga ng seguridad ng data bilang bahagi ng proseso ng pangongontrata. Ang Kagawaran ay nagsagawa ng isang pagtatasa sa epekto sa pribasiya ng *Insight Assessment Platform* upang tiyakin ang pagtalima sa Patakaran sa Pribasiya ng Impormasyon ng Kagawaran at sa mga batas na may-kinalaman sa pribasiya www.education.vic.gov.au/Pages/privacypolicy.

Ang *polyeto ng Impormasyon* *para sa mga pamilya* ay nakalakip upang bigyan ka ng isang pangkalahatang ideya kung paano sumusuporta ang aming serbisyo sa isang positibong pagsisimula sa paaralan para sa iyong anak kasama ang karagdagang impormasyon tungkol sa Pahayag sa Transisyon. Makatatanggap ka rin ng karagdagang impormasyon tungkol sa Transisyon sa Paaralan sa katapusan ng taon.

Kung gusto mong pag-usapan ang paggamit ng Pahayag sa Transisyon upang ibahagi ang impormasyon tungkol sa iyong anak o sa paggamit ng online tool, mangyaring makipag-usap kay [insert name of early childhood educator].

Taos-pusong sumasainyo

**[Name of early childhood educator]**

[Day] [Month] [Year]